SMJ was 'n elektrisiën wat aanvanklik vir sy pa en later op sy eie gewerk het. Dit was die dae van elektrifisering van die platteland en hulle het wyd gewerk. Op plekke soos Calvinia, Riversdal en Sutherland, Worcester en Bonnievale het hulle skoolkoshuise, kerksale en ouetehuise bedraad. Hy opereer onder die naam De Kock Bros (Pty) Ltd saam met van sy broers. Later gaan dit minder goed en hy en sy gesin trek in 1952 Walvisbaai toe waar hy tot met sy aftrede in 1981 by 'n visfabriek diens doen. Hulle tree af op Saldanha en koop 'n kafee in Wellington wat deur seun Cobus bedryf word. Dis hier waar hy aan 'n lewerkwaal in sy slaap sterf. [sdk,fk]